दिल्ली में पुलिसवाले ने बुजुर्ग को दिया धक्का, मौत  
दिल्ली के सुब्रतो पार्क में पुलिस चौकी पर तैनात पुलिसवाले ने एक बुजुर्ग व्यापारी को धक्का दे दिया, जिससे वह बेहोश हो गए और बाद में उनकी मौत हो गई।
यह मामला दिल्ली के सुब्रतो पार्क का है, जहां पुलिस चौकी पर तैनात पुलिसवाले ने एक बुजुर्ग व्यापारी को धक्का दे दिया, जिससे वह जमीन पर गिरकर बेहोश हो गए। बाद में बुजुर्ग शख्स की मौत हो गई। गीता कॉलोनी के रहने वाले 66 साल के अनिल अरोड़ा देर रात अपने बेटे के साथ धौला कुआं इलाके में एक पार्टी से लौट रहे थे, लेकिन पुलिस चौकी के पास उनकी गाड़ी खराब हो गई।
उनका बेटा चौकी में पानी लेने गया, तो उसका पुलिसवाले से झगड़ा हो गया। इस दौरान एक और पुलिसवाला वहां पहुंच गया और दोनों मिलकर अरोड़ा के बेटे को पीटने लगे। इस दौरान अनिल अरोड़ा बीच−बचाव करने आए, तो एक पुलिसवाले ने उन्हें धक्का दे दिया, जिससे उनकी मौत हो गई। इसे लेकर गैर-इरादतन हत्या का मामला दर्ज किया गया है। दिल्ली के पुलिस कमिश्नर ने क्राइम ब्रांच से इस मामले की जांच करने को कहा है और साथ ही मजिस्ट्रेट से जांच के आदेश भी दे दिए गए हैं।    

उनका बेटा चौकी में पानी लेने गया, तो उसका पुलिसवाले से झगड़ा हो गया। इस दौरान एक और पुलिसवाला वहां पहुंच गया और दोनों मिलकर अरोड़ा के बेटे को पीटने लगे। इस दौरान अनिल अरोड़ा बीच−बचाव करने आए, तो एक पुलिसवाले ने उन्हें धक्का दे दिया, जिससे उनकी मौत हो गई। इसे लेकर गैर-इरादतन हत्या का मामला दर्ज किया गया है। दिल्ली के पुलिस कमिश्नर ने क्राइम ब्रांच से इस मामले की जांच करने को कहा है और साथ ही मजिस्ट्रेट से जांच के आदेश भी दे दिए गए हैं।